CELEX: 52005PC0038
Language: fi
Date: 2005-02-07
Title: Ehdotus: neuvoston direktiivi, kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun direktiivin 2000/29/EY liitteen IV muuttamisesta

Tärkeä oikeudellinen huomautus

|

52005PC0038

Ehdotus: neuvoston direktiivi, kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun direktiivin 2000/29/EY liitteen IV muuttamisesta  /* KOM/2005/0038 lopull. */  

	Bryssel 07.02.2005KOM(2005) 38 lopullinenEhdotus:NEUVOSTON DIREKTIIVI,kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun direktiivin 2000/29/EY liitteen IV muuttamisesta(komission esittämä)PERUSTELUTNeuvoston direktiivissä 2000/29/EY, sellaisena kuin se on muutettuna erityisesti komission direktiivillä 2004/102/EY, asetetaan uusia vaatimuksia puutuotteiden tuonnille Euroopan unioniin 1 päivästä maaliskuuta 2005 lähtien.Pakkausmateriaalia ja sälytyspuita koskevilla toimilla mukautetaan yhteisön toimet vastaamaan FAOn kasvinsuojelutoimenpiteitä koskevaa kansainvälistä standardia nro 15 ( Guidelines for regulating wood packaging material in international trade ), joka hyväksyttiin maaliskuussa 2002. Standardin nro 15 mukaan puinen pakkausmateriaali on lämpökäsiteltävä tai kaasutettava ja merkittävä. Lisäksi standardin nro 15 mukaan maat voivat vaatia, että materiaali on valmistettu kuoritusta pyöreästä puusta, jos sille on olemassa teknisiä perusteita.Koska jäsenvaltioiden asiantuntijat ovat arvioineet, että tällaisia perusteita on olemassa, tämä vaihtoehtoinen vaatimus on nyt sisällytetty direktiiviin 2000/29/EY (muutosdirektiivin 2004/102/EY kautta).Tällä välin muutamat kolmannet maat, erityisesti Yhdysvallat, ovat lähestyneet komissiota teknisiä perusteita koskevin kysymyksin. Komissio katsoo, että on asianmukaista lykätä puun kuorimiseen liittyviä toimia 12 kuukaudella, jotta voidaan käydä lisäkeskusteluja ja tehdä erityistutkimuksia.Pysyvä kasvinsuojelukomitea ei antanut 21 päivänä tammikuuta 2005 lausuntoa komission direktiiviluonnoksesta, jolla muutettaisiin direktiiviä 2000/29/EY ja erityisesti lykättäisiin pakkausmateriaalia ja sälytyspuita koskevien toimien täytäntöönpanoa 1 päivästä maaliskuuta 2005 1 päivään maaliskuuta 2006. Ääniä kertyi 94 puolesta (Belgia, Viro, Kreikka, Kypros, Liettua, Luxemburg, Alankomaat, Puola, Slovenia ja Suomi), 215 vastaan (Tanska, Saksa, Espanja, Ranska, Irlanti, Italia, Latvia, Unkari, Malta, Itävalta, Portugali, Slovakia, Ruotsi, Yhdistynyt kuningaskunta) 12 äänen pidättäytyessä äänestämästä (Tšekki). Kaikki vastaan äänestäneet jäsenvaltiot katsoivat, että voimassa olevien säännösten säilyttämiselle on olemassa riittävästi teknisiä perusteluita. Tšekki pidättäytyi äänestämästä oikeudellisista syistä, koska sen olisi mahdotonta panna lykkäys täytäntöön ajoissa.Direktiivin 2000/29/EY 18 artiklassa säädetyn menettelyn mukaisesti komissio toimittaa oheen liitetyn ehdotuksen neuvoston direktiiviksi neuvostolle välittömästi ja ilmoittaa asiasta Euroopan parlamentille.Ehdotuksella neuvoston direktiiviksi ei ole rahoitusvaikutuksia yhteisöjen talousarvioon.Ehdotus:NEUVOSTON DIREKTIIVI,kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun direktiivin 2000/29/EY liitteen IV muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY[1] ja erityisesti sen 14 artiklan toisen kohdan d alakohdan,ottaa huomioon komission ehdotuksen,[2]sekä katsoo seuraavaa:(1) Direktiivillä 2004/102/EY muutetaan kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY liitteitä II, III, IV ja V, ja jäsenvaltioiden on pantava se täytäntöön 1 päivään maaliskuuta 2005 mennessä.(2) Direktiivi 2004/102/EY sisältää puuta ja puutuotteita koskevia säännöksiä. Kuormalavoja, pakkausrasioita ja sälytyspuita koskevilla toimilla mukautetaan yhteisön toimet vastaamaan FAOn kasvinsuojelutoimenpiteitä koskevaa kansainvälistä standardia nro 15 ( Guidelines for regulating wood packaging material in international trade ), jonka neljäs kasvinsuojelutoimenpiteitä käsittelevä tilapäiskomitea hyväksyi maaliskuussa 2002.(3) Standardin nro 15 mukaan havupuusta tai muusta raakapuusta valmistetulle pakkausmateriaalille (mukaan luettuna sälytyspuut) on tehtävä hyväksyttyjä toimenpiteitä, kuten lämpökäsittely (56° C:ssa vähintään 30 minuutin ajan) tai metyylibromidikaasutus. Puu on myös varustettava erityisellä merkinnällä sen osoittamiseksi, että sille on tehty hyväksytty toimenpide.(4) Lisäksi standardin 15 mukaan maat voivat teknisen perusteen täyttyessä vaatia, että maahantuotu puinen pakkausmateriaali, jolle on tehty hyväksytty toimenpide, on valmistettu kuoritusta puusta ja varustettu asianmukaisella merkinnällä.(5) Eräät kolmannet maat ovat pyytäneet yhteisöä harkitsemaan vaihtoehtoisia menetelmiä saman tavoitteen saavuttamiseksi. Tämän vuoksi käynnissä on tutkimus puun kuorinnan teknisistä näkökohdista ja erityisesti siitä, kuinka tehokkaasti tuholaisriskiä voidaan vähentää kuorinnalla muiden käsittelyjen ohessa.(6) Kyseisen tutkimuksen tuloksia odotellessa on asianmukaista lykätä vastaavan vaatimuksen soveltamista kuoritun puun osalta.(7) Tämän vuoksi direktiivi 2000/29/EY olisi muutettava vastaavasti.(8) Pysyvä kasvinsuojelukomitea ei ole antanut lausuntoa puheenjohtajansa asettamassa määräajassa,ON ANTANUT TÄMÄN DIREKTIIVIN:1 artiklaMuutetaan direktiivi 2000/29/EY seuraavasti:1. Lisätään liitteessä IV olevan A osan, I jakson 2 kohdan oikeanpuoleisen sarakkeen loppuun seuraavaa:”Ensimmäistä luetelmakohtaa, jonka mukaan puisen pakkausmateraalin on oltava valmistettu kuoritusta pyöreästä puusta, sovelletaan vasta 1 päivästä maaliskuuta 2006.”2. Lisätään liitteessä IV olevan A osan, I jakson 8 kohdan oikeanpuoleisen sarakkeen loppuun seuraavaa:”Edellä olevan a alakohdan ensimmäistä riviä, jonka mukaan puisen pakkausmateraalin on oltava valmistettu kuoritusta pyöreästä puusta, sovelletaan vasta 1 päivästä maaliskuuta 2006.”2 artikla1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 28 päivänä helmikuuta 2005. Niiden on toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko viipymättä.Niiden on sovellettava näitä säännöksiä 1 päivästä maaliskuuta 2005.Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava komissiolle tässä direktiivissä tarkoitetuista kysymyksistä antamansa keskeiset kansalliset säännökset kirjallisina.3 artiklaTämä direktiivi tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä .4 artiklaTämä direktiivi on osoitettu kaikille jäsenvaltioille.Tehty Brysselissä päivänä kuuta .Neuvoston puolestaPuheenjohtaja [1] EYVL L 169, 10.7.2000, s. 1. Direktiivi sellaisena kuin se on viimeksi muutettuna komission direktiivillä 2004/102/EY (EYVL L 309, 6.10.2004, s. 9).[2] EYVL C […] […], s. […]